La Biblioteca Digital del Centre de Lectura, un projecte pel segle XXI – Revista del Centre de Lectura\nLa Biblioteca Digital del Centre de Lectura, un projecte pel segle XXI\nLa Biblioteca del Centre de Lectura constitueix pel seu important fons bibliogràfic i hemerogràfic una de les biblioteques patrimonials de referència del país. Al llarg de més de 154 anys d’història s’han esmerçat molts recursos en l’adquisició, el tractament documental, la preservació i la conservació d’aquests fons.\nPer Montserrat de Anciola. Data de publicació: 08/02/2014\nLa Biblioteca Digital del Centre de Lectura constitueix un nou sistema de gestió documental que pretén integrar la gestió de documents electrònics a la biblioteca del Centre de Lectura, formada majoritàriament per documents en suport paper. Amb aquest nou sistema es pretén assegurar la qualitat de les imatges o dels textos, la integritat dels documents conservant-los i preservant-los i posar-los a l’abast dels usuaris. D’aquesta manera posa a disposició del públic documents en formats pdf, .doc, .jpg, .bmp, mp3, etc. La Biblioteca Digital permet consolidar els objectius del Centre: preservar el patrimoni bibliogràfic, hemerogràfic i audiovisual i posar-lo a disposició dels usuaris.\nLa Biblioteca del Centre de Lectura constitueix pel seu important fons bibliogràfic i hemerogràfic una de les biblioteques patrimonials de referència del país. Al llarg de més de 154 anys d’història s’han esmerçat molts recursos en l’adquisició, el tractament documental, la preservació i la conservació d’aquests fons. L’any 1999 la biblioteca va fer un pas important amb la informatització del seu catàleg i va facilitar-ne la consulta a través del CCUC (Catàleg Col·lectiu de les Universitats Catalanes). Actualment, dels 260.000 documents que posseeix, 152.000 són consultables per mitjà del seu catàleg informatitzat.\nL’evolució constant que han experimentat les biblioteques des de la informatització dels seus catàlegs i l’entrada de documents digitals ha fet que la biblioteca del Centre de Lectura tingui la necessitat d’avançar en els seus serveis i treballar en un nou repte, la Biblioteca Digital. La Biblioteca Digital del Centre de Lectura constitueix un nou sistema de gestió documental que pretén integrar la gestió de documents electrònics a la biblioteca del Centre de Lectura formada majoritàriament per documents en suport paper. Amb aquest nou sistema es pretén assegurar la qualitat de les imatges o dels textos, la integritat dels documents conservant-los i preservant-los i posar-los a l’abast dels usuaris de la biblioteca.\nLa Biblioteca Digital del Centre de Lectura vol donar accés a tota una sèrie de col·leccions especials que per la seva naturalesa no es poden consultar a través del seu catàleg informatitzat tradicional. D’aquesta manera pretén posar a disposició del públic documents en format .pdf, .doc, .jpg, .bmp, mp3, etc.\nEl projecte inicial en el qual s’està treballant contempla les següents col·leccions:\nFons d’art. El fons artístic que posseeix l’entitat està catalogat a la Biblioteca Digital. La Secció d’Art de l’entitat ha inventariat i catalogat totes les peces artístiques i n’ha elaborat una fitxa que inclou la fotografia, l’artista, el títol i els detalls tècnics. De les 700 obres, 500 ja estan incloses a la Biblioteca Digital.\nArxiu fotogràfic. L’entitat posseeix un arxiu fotogràfic molt important que ens permet analitzar la seva trajectòria cultural al llarg d’aquests 154 anys. Aquestes fotografies digitalitzades i documentades pel Centre de la Imatge Mas Iglésias es poden consultar també a la Biblioteca Digital. Actualment l’arxiu fotogràfic consta de 409 ítems consultables.\nArxiu sonor. El Centre de Lectura posseeix un important fons sonor de tots els actes que s’organitzen a l’entitat. Inicialment aquests enregistraments es feien en «cassettes». Ja fa una anys la biblioteca va iniciar una tasca de reconversió dels documents sonors en suport «cassette» a documents en format mp3. Actualment a la biblioteca digital es pot escoltar l’enregistrament de totes els actes programats a l’entitat des l’any 1981 a l’any 1990 i els anys 2012 i 2013. El fons sonor consultable actualment és de 570 ítems.\nGoigs. La biblioteca de l’entitat compta amb uns 27.000 goigs, la gran majoria cedits per Enric Prats. 1000 d’aquests goigs han estat catalogats a la biblioteca digital la fitxa dels quals inclou el document digitalitzat.\nFons local. El fons local pretén donar accés a tots aquells fulletons, targetons, invitacions, etc., d’actes organitzats a la ciutat de Reus i que es difonen a través de la xarxa. Cal tenir en compte que molts d’aquests targetons, per qüestions econòmiques, no s’editen en paper i és un fons bàsic i molt important per analitzar la vida sòciocultural de la ciutat de Reus. Aquesta col·lecció es troba en una fase inicial.\nPer al desenvolupament de la Biblioteca Digital, el Centre de Lectura va elaborar un estudi previ per escollir el programa idoni que s’adeqüés més a les seves necessitats. Després de l’anàlisi de diversos programes es va optar per un programari de software lliure que permetia descriure cadascuna d’aquestes col·leccions independentment però recuperar-les d’una manera integrada, és a dir, recuperar amb una sola cerca el targetó d’un acte, les fotografies d’aquest acte i el document sonor de l’acte. Omeka permetia aquesta gestió. El fet de poder-lo desenvolupar i adequar-lo a les necessitats de l’entitat fou decisiu per a la seva elecció.\nEl repte de la Biblioteca Digital és complex i laboriós. No obstant, les pretensions de la biblioteca del Centre de Lectura no acaben en tractar aquests documents i donar-los la difusió que es mereixen. En la darrera fase del desenvolupament d’aquest projecte hi ha la de fer la Biblioteca Digital del Centre de Lectura una eina de col·laboració que permeti millorar l’accés als continguts digitals que publica la biblioteca. Recordem que alguns dels documents de la Biblioteca Digital, com en el cas de les fotografies, són molt antics. Pensem que el fet d’establir un lligam de col·laboració entre la biblioteca i els usuaris pot ajudar-nos a documentar-los millor.\nLa Biblioteca del Centre de Lectura es defineix per la seva naturalesa com una biblioteca patrimonial amb l’objectiu de preservar el patrimoni bibliogràfic, hemerogràfic i audiovisual i posar-lo a disposició dels seus usuaris de manera que aquest fons sigui un referent de la trajectòria històrica i cultural d’un país. La Biblioteca Digital ens permetrà consolidar aquests objectius.\nEnllaç a la Biblioteca Digital del Centre de Lectura.\nLa Biblioteca del Centre de LecturaLa biblioteca del Centre de Lectura és la biblioteca patrimonial més antiga del país (1859). Gràcies a la generositat d’algunes persones i institucions, el Centre de Lectura ha anat engrandint i completant el seu patrimoni, que compta actualment amb més de 260.000 volums dels quals 140.000 documents són consultables per Internet gràcies al catàleg informatitzat. El fons de la Biblioteca compta amb vint incunables, més de cinc mil volums dels segles XVI,XVII i XVIII i un important fons del XIX i del XX.\nEl fons audiovisual (Videoteca) compta amb més de 6.000 DVD, 4.500 CD de música i més de 100 videojocs. Aquests darrers anys s’han actualitzats els ordinadors per tal d’accedir a la zona wifi d’internet i les pantalles de visualització, una de les quals en 3D, el que ha comportat un important increment de consultes i de préstecs.\nPresentació del llibre Justícia i poder a Catalunya abans de l’any mil, de Josep Maria Salrach i Marés


desembre, 2009 | L'Accent - Informació i comunicació popular dels Països Catalans\nEl SEPC inaugurarà els actes de l’esquerra independentista organitzats aquest 2009 en el marc de la Diada Nacional del 31 de Desembre. Ho farà a la universitat, el dimecres 16 de desembre a les 12 del migdia amb una conferència sobre “orígens i actualitat” de la Diada. El sindicat estudiantil\n>> Dues noves organitzacions de l’Esquerra Independentista de Mallorca, Gent Activa i Endavant, s’han afegit aquest 2009 al bloc combatiu de la manifestació del dia 30, que en els darrers anys havia sigut liderada pels joves de Maulets i els estudiants del SEPC L’esquerra independentista tornarà a commemorar enguany la\nLa directora de Televisió de Catalunya, Mònica Terribas, va afirmar ahir en unes declaracions a l’Agència Catalana de Notícies que TV3 no està creada ni té l’estructura per ser considerada la televisió dels Països Catalans. Terribas, però, ha afirmat que “ l’objectiu és que la gent que parla català pugui\nLes marxes de torxes recorren aquest cap de setmana els carrers de 16 poblacions dels Països Catalans. Ho fan per reclamar la llibertat dels presos i les preses polítiques. Les marxes les organitza quan s’apropa Nadal el col·lectiu de suport a les persones empresonades per motius polítics, Rescat. >> L’ACCENT\nRebre un correu dient que cal canviar l’adreça on enviar L’ACCENT a un subscriptor no tindria res d’estrany si no fos perquè aquesta nova adreça correspon a una presó de l’Estat. Això és el que hem viscut a L’ACCENT per dues vegades aquestes dues darreres setmanes. D’una banda, vam rebre\nEl SEPC de l’IES Antoni de Martí Franqués de Tarragona ha integrat la comunitat estudiantil del centre al debat sobre el dret a l’autodeterminació dels Països Catalans. Per aquest motiu, aprofitant el clima de debat polític actual, el sindicat ha decidit realitzar una consulta sobre la independència entre l’alumnat de\n>> Control de la premsa; pisos de protecció adjudicats a familiars de regidors; canvis de vot sobre la marxa al ple municipal i una fundació amb molt patrimoni i poca activitat El 2003 Manuel Bustos, del PSC, guanyava per segona vegada l’alcaldia de Sabadell. Aquesta vegada ho feia amb una\nA l’Audiència ‘Nacional’ es va reprendre el dimarts el juí contra el Egunkaria, diari basc tancat el 20 de febrer de 2003. Els acusats són: Martxelo Otamendi, exdirector del diari euskaldun; Txema Auzmendi i Joan Mari Torrealdai, membres del consell d’administració del periòdic; Xabier Oleaga subdirector del diari; i Iñaki\nL’Agència Catalana de l’Aigua (ACA) ha presentat recentment un projecte que permetrà transferir aigua fora de la conca de l’Ebre aprofitant el canal Segarra-Garrigues. Justament, en un moment en què s’està debatent el nou pla hidrològic i el cabal mediambiental. És per això que la Plataforma en Defensa de l’Ebre\n>> L’altra crònica del tiroteig de Leitza que els mitjans no han explicat Fa escasses setmanes em llevo amb la noticia d’un tiroteig a les portes de la caserna de la Guàrdia Civil de Leitza. Un militar ferit al braç i 4 impactes més a l’armilla, tot comença apuntant a


Detectats dos conductors sense carnet cometent diverses infraccions entre la tarda de divendres i la matinada del dissabte\nDos conductors sense carnet van ser detectats entre divendres i dissabte cometent infraccions. Divendres a la tarda, cap a les 17.15 h, dos agents de la Policia Municipal van veure un vehicle en el que hi viatjava un nen petit sense el sistema de retenció obligatori. El vehicle estava aturat en una retenció al carrer de Sant Marian, prop de la carretera de Montcada. Efectuades les gestions adients, els agents van comprovar que la conductora tenia prohibit conduir per ordre judicial, i a més circulava sense assegurança. Per aquests motius, els agents van procedir a immobilitzar el vehicle i instruir diligències penals a la conductora per conduir un vehicle a motor amb privació judicial.\nHores després, a la 1.45 h de la matinada de dissabte, una dotació de la Policia Municipal va aturar un vehicle a l’avinguda de Joaquim de Sagrera, a l’alçada del carrer d’Edison. Els agents van comprovar que el conductor era conegut per estar implicat en diversos fets delictius i que tenia una prohibició judicial per a conduir. La patrulla va veure també que el segell de la ITV estava manipulat, comprovant posteriorment que el vehicle no havia passat la inspecció corresponent i que el segell pertanyia a un altre vehicle.\nEl conductor infractor va ser traslladat a les dependències policials per tal de practicar les corresponents diligències penals, en estar implicat en un delicte contra la seguretat del trànsit, per conduir un vehicle a motor amb privació judicial, i per falsificació de document públic oficial o mercantil. A més, a les proves d’alcoholèmia els resultats van ser de 0,46 mg/l i 0,45 mg/l, per la qual cosa també va ser sancionat administrativament.


PSOE i ERC inicien avui unes negociacions crucials per a la investidura de Sánchez - Regió7 :: El Diari de la Catalunya Central\nPSOE i ERC inicien avui unes negociacions crucials per a la investidura de Sánchez\nacn 28.11.2019 | 09:43\nEl portaveu d'ERC al Congrés, Gabriel Rufián, i la portaveu del PSOE, Adriana Lastra ACN\nEl portaveu d'ERC al Congrés, Gabriel Rufián, i la portaveu del PSOE, Adriana Lastra\nEls equips negociadors d'ERC i PSOE encapçalats per Gabriel Rufián i Adriana Lastra respectivament es reuneixen avui dijous a la tarda per iniciar unes negociacions crucials per a la investidura de Pedro Sánchez. Serà la primera trobada formal entre els dos partits el dia després que el Congrés hagi aprovat el decret digital que ERC i JxCat veuen com una "censura" i després que la vicepresidenta del govern espanyol en funcions, Carmen Calvo, hagi situat el diàleg entre executius a la Comissió Bilateral Estat-Generalitat, un instrument que tant ERC com JxCat veuen "obsolet". A Catalunya, en les darreres hores el president de la Generalitat, Quim Torra, ha reivindicat que ell juntament amb Pedro Sánchez han de liderar les negociacions.\nERC posa quatre condicions perquè els seus 13 diputats facilitin la investidura de Pedro Sánchez com a president del govern espanyol. Els republicans reclamen que s'ha d'obrir un diàleg entre governs per resoldre políticament el conflicte. Un diàleg que s'ha de fer sense condicions, és a dir, sense vetar que es pugui parlar d'autodeterminació i amnistia; amb un calendari clar per evitar que s'eternitzi o que la taula de diàleg no acabi arrencant i, finalment, posen sobre la taula que hi ha d'haver garanties de compliment dels acords. I és que els republicans asseguren que han perdut la confiança amb Sánchez després de la campanya del 10-N i que el líder del PSOE se l'ha de guanyar.\nTot i que encara no s'ha entrat en la negociació d'aquestes quatre condicions, la vicepresidenta del govern espanyol en funcions, Carmen Calvo, ha limitat la taula de negociació entre executius a l'existent Comissió Bilateral Estat-Generalitat que deriva de l'Estatut i, a més, avisa que no volen parlar d'autodeterminació "perquè no existeix".\nJxCat coincideix amb ERC que el diàleg per resoldre el conflicte polític ha de ser entre governs però amb alguns matisos. Per a l'espai postconvergent, una de les condicions és la figura d'un relator internacional i veuen imprescindible que el president de la Generalitat, Quim Torra, lideri les negociacions per la part catalana. Ja que, segons defensen, el diàleg ha de ser entre presidents. Precisament, sobre aquesta qüestió, en el marc de la sessió de control al Parlament, Torra va reivindicar que ell ha d'encapçalar el diàleg entre institucions després que el vicepresident i coordinador nacional d'ERC, Pere Aragonés, digués a Ràdio 4 que la presència de Torra a la taula de negociació "no és descartable però tampoc necessària". En aquest sentit, Aragonès ho va condicionar al rang dels representants de la part del govern espanyol.\nEl dirigent d'ERC dona per fet que les negociacions amb els socialistes duraran dies però des del PSOE tenen pressa i volen que Sánchez sigui investit la segona setmana de desembre en segona volta, quan es necessiten més vots a favor que en contra. L'objectiu dels socialistes és poder formar el govern de coalició abans de les festes de Nadal.\nPer part dels republicans assistiran a la reunió d'aquesta tarda el portaveu d'ERC al Congrés, Gabriel Rufián, la portaveu nacional i vicesecretària general d'ERC, Marta Vilalta, i el president del Consell Nacional d'ERC, Josep Maria Jové. Per part del PSOE la portaveu al Congrés, Adriana Lastra, estarà acompanyada del secretari d'organització socialista, José Luis Ábalos, i el secretari d'organització del PSC, Salvador Illa.


Socialistes del Camp de Tarragona: de novembre 2012\nArtur Mas va pensar que estava tocant la història amb la punta dels dits. Va voler aprofitar el rebuf de la manifestació de l’11-S d’enguany i presentar-se davant de la ciutadania com el líder messiànic que portaria el poble a la terra promesa. I no parlo metafòricament, sinó literalment si atenem als mateixos cartells electorals de CiU, com diu un company vendrellenc, el gest de Mas recorda a Moisès Als 10 Manaments o al Di Caprio a la proa del Titànic; en un cas, obrint les aigües per alliberar el poble d’Israel i en l’altre volent abraçar la il•lusió del nou món. Pot ser una interpretació discutible, però el resultat d’aquesta semblança és que assimila els catalans a un poble esclavitzat de l’antiguitat i que ens promet una mena de somni americà. De totes maneres, donat el resultat electoral de CiU, les similituds sembla que no acaben aquí, recordeu el destí tràgic del transatlàntic o del profeta, que va ser castigat per Déu a no entrar a la Terra Promesa?.\nEn aquest cas la oportunitat històrica de Mas per aconseguir la majoria absoluta necessària per governar sense dependre de ningú se li ha girat en contra.\nMalgrat els enormes mitjans econòmics que CiU ha gastat en aquesta campanya, malgrat el quasi monopoli de molts mitjans de comunicació tant públics com privats, malgrat l’apel•lació a la confiança personal per “assolir la gran majoria necessària per aconseguir les estructures d’Estat”; el resultat lectoral, “la voluntat d’un poble” ha deixat clar que per assolir la independència, no son vàlids nouvinguts.\nFracàs, doncs, personal i polític de Mas i de CiU i fracàs no menor de l’alcalde Batet i cap de llista de CiU que recula més de sis punts percentuals a la mateixa ciutat de Valls.\nUn cop dit això em vull centrar en els resultats del PSC. Es tracta d’uns resultats dolents, no vull dir-ho en un to més baix, ni buscar subterfugis que ocultin aquesta realitat. Malgrat que les enquestes auguraven una davallada en vots i diputats superior a la que hi ha hagut, això de cap manera ens ha de portar a fer-ne una lectura positiva. No estem contents, ara bé, el nostre compromís és ferm i total amb Valls, l’Alt Camp i el conjunt de les comarques tarragonines. Des de l’endemà mateix els socialistes seguim treballant per intentar trobar una solució a tot allò que creiem que realment preocupa als catalans i a les catalanes, és a dir, la lluita contra l’atur i pel manteniment de l’educació, la salut i el benestar social. Seguirem fidels als nostres principis d’igualtat i de justícia social i farem tots els esforços que calgui per reconnectar amb la societat i recuperar la confiança dels electors que hem perdut. Catalunya necessita una alternativa forta d’esquerres i només el PSC és capaç de garantir-la.\nDe moment l’escenari que se li planteja al país és més incert que abans de les eleccions. Tenim un Parlament més fragmentat, una societat més tensionada i una fractura social superior.\nEl mateix escenari de la governabilitat sembla incert amb un partit al Govern clarament en minoria i que sembla que disposarà d’un aliat al Parlament (ERC) i d’un altre als ajuntaments, diputacions i consells comarcals del país (PP). Un maridatge simultani difícil de digerir.\nEs en aquesta tessitura ens ha deixat el monumental error d’Artur Mas d’avançar les eleccions quan ni tan sols estàvem al meridià de la legislatura. Unes eleccions d’on havia de sortir un mandat clar en favor de CiU i de la seva aventura secessionista, i avui, pocs dies després, l’únic que sabem és que les retallades seguiran i augmentaran, que en els pressupostos de la Generalitat per al 2013 seran superiors a les del 2011 i del 2012 junts. El que deia a l’inici de l’article, ens trobem perduts camí d’Itaca.\nXAVIER SABATÉ: “EL VOT AL PSC ÉS EL VOT ÚTIL PER ATURAR LES RETALLADES DE CIU I PP”\n“Durant aquesta campanya electoral CiU i PP ens han presentat l’alternativa de les retallades en les què coincideixen plenament. Els socialistes som l’alternativa a aquestes retallades de drets i serveis socials, nosaltres volem retallar l’angoixa que tenen els aturats, el patiment dels malalts que veuen com creixen les llistes d’espera, la soledat de la gent gran, la desesperació dels joves que no veuen futur, la discriminació de les dones i els sacrificis dels nens a les escoles. El vot al PSC és el vot útil per aturar les retallades de CiU i PP.”, així de rotund s’ha mostrat el cap de llista socialista per Tarragona, Xavier Sabaté, a l’hora de valorar la campanya electoral que es tanca aquest divendres.\nSegons ha posat de relleu el candidat socialista, “CiU ha estat incapaç de presentar un programa per Tarragona. És increïble! El senyor Batet s’ha dedicat a passejar pel territori dient “Estat propi” i “fem pinya” indistintament ja sigui si parlava de les infrastructures, de l’energia nuclear o del mercat central de Tarragona. Si diumenge de les urnes surt un Parlament similar a l’actual haurem parit un ratolí, haurem fet unes eleccions per no res, tan sols per sacsejar la guerra de banderes.”\nXavier Sabaté ha denunciat que CiU i PP han fet la campanya de l’exclusió amb la seva aposta per la independència o per al retorn al centralisme, respectivament. “Nosaltres hem presentat el nostre projecte de futur, el federalisme, que al final serà el que s’acabarà implantant. El camí del senyor Mas està ple d’incerteses i de riscos. Ara parla d’internacionalitzar el conflicte, com si no tinguéssim altres problemes, per començar una crisi econòmica d’efectes devastadors.”\nFinalment, el cap de llista del PSC ha afirmat que “des de posicions d’esquerra els socialistes som els únics que no ens hem apuntat al carro de les incògnites i incerteses de CiU i de Mas. Lamentem que ICV s’hagi sumat i hagi validat el projecte de CiU. Estic convençut que els antics militants del PSUC haurien rebutjar el camí de la burgesia catalana.”\nEn aquests 15 dies de campanya, el PSC ha organitzat actes a totes les comarques de la demarcació. El cap de llista socialista ha recorregut més de 2.000 quilòmetres en aquestes dues setmanes de campanya i ha protagonitzat mítings per tot el territori, des de Tortosa a Deltebre fins a Calafell, l’Arboç o Montblanc.\nPrograma Electoral 2012 del PSC per al Camp de Tarragona\nXAVIER SABATÉ: “DEMANO A TOTS AQUELLS QUE ESTIGUIN DUBTANT, FINS I TOT A AQUELLS QUE DISCREPEN DE NOSALTRES, QUE VOTIN AL PSC EN DEFENSA DELS SEUS DRETS I EN CONTRA DE LES RETALLADES”\nEl cap de llista del PSC al Parlament per Tarragona, Xavier Sabaté, s’ha adreçat aquest dijous “a tots els tarragonins i tarragonines per tal que pensin el que hi ha en joc aquestes eleccions i que diumenge votin al PSC en defensa dels seus drets i en contra de les retallades de CiU i PP.”\n“Estem convençuts que bona part dels ciutadans que encara no han decidit el seu vot són persones de progrés que no estan per aventures, ni per falses quimeres, i que volen un Govern que defensi als ciutadans davant les injustícies i les desigualtats provocades per la crisi. Són persones que poden discrepar d’algunes de les coses que hem fet els socialistes, fins i tot poden estar enfadats amb nosaltres. A aquests ciutadans els dic que quedar-se a casa no soluciona res, els emplaço a votar PSC en defensa dels drets socials més bàsics amenaçats per les retallades de la dreta: salut i educació públiques, prestacions socials per als més dèbils, dependència i ajudes a aquells que més ho necessiten.”\nEl candidat socialista també ha alertat que si CiU i PP sumen majoria el dia 26 al Parlament de Catalunya tornaran a coincidir a l’hora d’aprovar noves retallades socials, en primer lloc, en els pressupostos de la Generalitat del 2013.\n“A tots aquells que no volen més retallades, que són majoria, els dic que poden aturar-les votant socialista aquest diumenge a les urnes. Disgregar el vot en opcions menors que segueixen l’aventura rupturista d’Artur Mas no evitarà una nova laminació de l’Estat del benestar. CiU i PP ens ensenyen una tisores molt esmolades però encara som a temps d’evitar-les si l’electorat progressista es mobilitza en defensa dels seus drets. Si ho fem la reacció és possible, en cas contrari dilluns serà massa temps per lamentar-se.”\n“Els socialistes som l’únic partit d’esquerres que no ha pactat ni pactarà amb CiU aventures plenes d’incerteses i que tenim clar un projecte ambiciós per tots els catalans i catalanes. Nosaltres no entenem els drets socials sense els drets nacionals.”\nXavier Sabaté ha explicat que durant aquesta campanya “molts ciutadans (estudiants, aturats, gent gran, autònoms i petits empresaris) m’han aturat per dir-me que es van equivocar ara fa dos anys no anant a votar permetent que Mas fos president de la Generalitat i que l’any passat van cometre el mateix error amb Mariano Rajoy. No poden cometre la mateixa equivocació una tercera vegada. Tots sabem que només un PSC fort al Parlament serà capaç de barrar el pas a l’entente CiU-PP que tornarà a unir-se per passar la tisora pels serveis socials més bàsics dels catalans amb l’excusa de la crisi i de la “necessària austeritat”.”\nNÚRIA SEGÚ: “LA BANDERA QUE UNEIX A CIU I PP ÉS LA QUE PORTA UNES TISORES COM A SÍMBOL”\nLa diputada socialista, Núria Segú , ha realitzat un acte electoral a Barberà de la Conca on ha fet un repàs de l’actual campanya electoral i ha destacat que “en cap debat cap dels nostres adversaris no concreten res.”\n“El senyor Batet es limita a dir de forma cansina i repetitiva això de “l’Estat propi” i “fem pinya” sense presentar ni una sola proposta de CiU per a resoldre els problemes que tenen les nostres comarques. Mentre, CiU i PP continuen engrescats amb la guerra de les banderes i d’aquí no en sortim. Els socialistes sí volem concretar i baixar al món real, per donar resposta als problemes reals dels ciutadans.”\nAixí, Segú ha denunciat que el Govern de CiU, amb la complicitat del PP que ha permès amb els seus vots que s’aprovessin els pressupostos de la Generalitat, ha menystingut les comarques tarragonines. Els darrers pressupostos del Govern d’esquerres (2010) van suposar una inversió territorial per al Camp de Tarragona de 152 milions d’euros, doncs bé, els pressupostos de CiU per aquest 2012 contemplen una inversió a les nostres comarques de tan sols 46 milions d’euros.\n“Són els pressupostos més baixos de la història, però abans que el senyor Batet ens digui que la culpa de tot és d’Espanya i del tripartit cal recordar que en aquests darrers pressupostos del Govern de CiU la ratio d’inversió per habitant a Lleida és de 499 euros, a Girona de 238 euros i a Tarragona de... 76 euros per habitant (103 euros menys que la mitjana nacional). Perquè CiU i PP no diuen res d’això?”\nA més, la numero dos de la candidatura socialista ha recordat que “en els darrers pressupostos del Govern de progrés (el 2010) la inversió de la Generalitat a la Conca de Barberà era de 9.868.101 euros, doncs bé, l’any 2012 la inversió contemplada en els pressupostos de la Generalitat ascendeix tan sols a 447.938 euros, un descens en dos anys del 96%. No crec que calgui afegir res més... aquest és l’exemple més clar del compromís de CiU amb la Conca de Barberà”. I després CiU vol donar lliçons de catalanitat i de equilibri territorial!\nNuria Segú ha alertat que “després del dia 25 la bandera que unirà CiU i PP serà la bandera que porta unes tisores com a símbol. Només el vot al PSC pot aturar noves retallades de drets, serveis i prestacions socials bàsiques.”\nEn aquest sentit, la candidata socialista s’ha compromès a retirar l’euro per recepta si el PSC governa la Generalitat durant aquests propers quatre anys. “Creiem que és una mesura injusta, que castiga a les persones malaltes i als col•lectius que són més vulnerables. Nosaltres corregirem aquestes mesures injustes que han aplicat CiU i PP gràcies a una reforma de la fiscalitat que faci que paguin més aquells que més tenen.”\nPublicat per Diputats Socialistes Camp de Tarragona a les 8:48 Cap comentari:\nXAVIER SABATÉ: “VOLEM QUE ELS JOVES CATALANS TINGUIN FUTUR I NO ENVIAR-LOS A SERVIR CAFÈS A LONDRES COM DEFENSA CIU”\n“Amb taxes superiors al 50% d’atur juvenil com és possible que els joves tinguin confiança en el seu futur? Un atur juvenil tan descomunal, com el que s’ha arribat amb el Govern de CiU, tan sols provoca frustració i que milers de joves (més de 600 joves tarragonins en aquests dos darrers anys) hagin hagut de marxar del país a buscar-se la vida”, així ho ha denunciat el candidat socialista per Tarragona, Xavier Sabaté, aquest matí després de visitar les instal•lacions del centre de recursos per a l’aprenentatge i la investigació (C.R.A.I.) de la URV.\nAixí, Sabaté s’ha preguntat, “i què ha fet CiU per resoldre la situació dramàtica d’aquests joves? La resposta la va donar el conseller d’empresa del Govern d’Artur Mas que va recomanar als joves que estiguessin a l’atur que s’anessin a Londres “a servir cafès”. En qualsevol país “normal” hauria hagut de dimitir després d’aquesta fenomenal patinada...”\nXavier Sabaté ha explicat que si el PSC guanya les eleccions impulsarà un pacte nacional per a l’ocupació juvenil a fi i efecte de reduir aquesta alarmant taxa d’atur juvenil. “Amb els recursos que obtindrem per la recuperació de l’impost de successions podrem dur a terme aquest pla que permetrà que cada jove a l’atur disposi d’un assessorament personal per tal de facilitar la seva inserció laboral o formativa en funció de la seva experiència professional i del seu nivell d’estudis. Aquest pla ja s’ha implementat amb èxit a diversos països europeus, com Àustria o Finlàndia, que tenen la sort de comptar amb Governs que aposten pels seus joves, no com el de CiU que s’ha acarnissat amb el jovent català sense cap límit aquests dos darrers anys a cop de retallada.”\nEl cap de llista socialista ha posat com a exemple aquest centre de recursos per a l’aprenentatge i la investigació de la URV, que va impulsar l’anterior Govern catalanista i d’esquerres, com a paradigma de l’aposta que Catalunya ha de fer en l’àmbit de l’excel•lència educativa. “CiU ha retallat també en educació, universitat, recerca i desenvolupament (un 15% menys) i innovació (davallada del 70%). Pràcticament no hi ha cap àrea vinculada amb l’educació i l’ensenyament que s’hagi salvat de les seves tisores.”\n“I un dia més hem de denunciar que mentre els socialistes fem propostes concretes per a resoldre els problemes reals dels tarragonins, el candidat de CiU per Tarragona, el senyor Batet, és dedica a respondre “Estat propi”, indistintament, ja sigui si el pregunten sobre el mercat central de Tarragona, sobre el futur de l’energia nuclear o sobre les infraestructures. És fabulós!”, ha ironitzat Xavier Sabaté.\nPublicat per Diputats Socialistes Camp de Tarragona a les 3:02 Cap comentari:\nAra fa dos anys vaig començar un article electoral alertant sobre el risc que suposaria un Govern de CiU per al manteniment de la xarxa de serveis públics en educació, salut, dependència i benestar social. Aleshores alguns em van acusar de “catastrofista” i de “demanar el vot de la por”. El temps ha demostrat que no era catastrofisme ni era despertar pors perquè l’autèntica por és la que ha provocat el Govern d’Artur Mas amb la col•laboració del PP aquests dos darrers anys. Lluny de reduir l’atur a la meitat (com va prometre), l’ha disparat per sobre dels 73.000 desocupats (un 20% més), les llistes d’espera als hospitals tarragonins han superat límits històrics i la qualitat de l’ensenyament s’ha vist minvada per la disminució de professors i l’augment d’alumnes a les aules. I el pitjor és l’augment exponencial de la taxa de risc de la pobresa que ja suposa el 33,5% de la població del Camp de Tarragona i el 37% de la de les Terres de l’Ebre.\nI què proposa CiU per resoldre aquests gravíssims problemes que afecten la vida dels tarragonins i les tarragonines? Res. El cap de llista de CiU per Tarragona s’ha passat la campanya parlant de “fer pinya” i no de propostes. No té opinió ni sobre la carretera de Valls al Vendrell, ni sobre l’energia nuclear que tampoc no apareix al seu programa general perquè de les nostres comarques CiU no en té. I el candidat del PP ha llançat la seva croada “para salvar España” en companyia de persones de catalanofòbia tan coneguda i demostrada com Esperanza Aguirre.\nEls socialistes creiem que la voluntat majoritària del poble no és la d’aquest indignant índex de pobresa, ni l’atur històric que amaga milers de drames quotidians. Ni la independència ni el centralisme i sí vol una Catalunya socialment justa i nacionalment plena, amb una relació diferent amb Espanya – la federal - i amb Europa que és l’única esperança per situar l’economia al servei dels ciutadans.\nEl nostre compromís és clar i ferm. Els socialistes impulsarem un pacte per a l’ocupació per generar 25.000 nous llocs de treball a Tarragona aquests propers quatre anys, endegarem un pla de xoc contra la pobresa per reduir aquesta intolerable taxa de pobresa a la que hem arribat amb CiU i el PP i tornarem a invertir a les comarques tarragonines com es mereixen. Eliminarem l’euro per recepta i totes les mesures injustes que ha aprovat la dreta. Tots sabem que CiU i PP simulen ara que es barallen pels colors de la bandera per tornar a coincidir el dia 26 amb la bandera de les retallades. Només el vot de vostè pot impedir-ho. El vot a l’única candidatura que té opcions reals de ser alternativa real a les retallades de la dreta. El vot al PSC.\nArticle d'opinió publicat avui al Diari de Tarragona\nPublicat per Diputats Socialistes Camp de Tarragona a les 1:24 Cap comentari:\nXAVIER SABATÉ: “LA POLÍTICA IDENTITÀRIA D’ARTUR MAS ENS POT PORTAR A LES COMARQUES TARRAGONINES A UN ESCENARI PREINDUSTRIAL COM EL QUE TENÍEM ALS ANYS 50”\nEl cap de llista del PSC per Tarragona, Xavier Sabaté, ha afirmat aquest dilluns que “la política identitària d’Artur Mas ens pot portar a les comarques tarragonines a un escenari preindustrial com el que teníem als anys 50.” Sabaté ha fet aquestes declaracions després de reunir-se amb representants sindicals d’empreses del sector turístic i químic de les comarques de Tarragona als que ha presentat el programa socialistes en matèria de treball i ocupació.\nEl candidat socialista ha afirmat que “he pogut copsar directament la preocupació dels representants sindicals per al manteniment dels sectors productius que ens són propis a Tarragona. Mentre portem dos anys de debats estèrils en relació al tema identitari, el Govern de CiU no ha parat atenció al teixit productiu tarragoní.”\nEn aquest sentit, Xavier Sabaté ha recordat que el sector químic tarragoní representa el 25% del total de la indústria química espanyola i que genera a Tarragona un volum d’ocupació superior als 30.000 llocs de treball entre directes i indirectes, “unes dades que ho resumeixen tot.”\n“Precisament és en l’àmbit de l’ocupació on es constata el fracàs més evident del Govern de CiU. Lluny de reduir l’atur a la meitat (com va prometre), l’ha elevat a Tarragona per damunt dels 73.000 desocupats a la demarcació (un 20% més del que hi havia quan va ser elegit president del Govern), la xifra més alta de la història. CiU d’això no en vol parlar però els socialistes no ens resignem a tenir aquest nivell descomunal d’atur a la província per això hem plantejat un pacte per a l’ocupació per generar milers de nous llocs de treball aprofitant els potencials dels nostres sectors productius emergents com la logística, l’economia verda o l’agroalimentació.”\nPer al candidat socialista, CiU i PP són còmplices de la desinversió de la Generalitat a Tarragona ja que han aprovat conjuntament els pressupostos de la Generalitat en aquests darrers dos anys, uns pressupostos que han registrat una davallada del 70% de les inversions a les comarques tarragonines en relació als darrers pressupostos del Govern catalanista i d’esquerres.\nFinalment, Xavier Sabaté ha tornat a assegurar que “els socialistes som la garantia que no hi haurà més retallades. En aquests moments totes les enquestes assenyalen que hi ha molts ciutadans indecisos. Jo els animo a anar a votar i fer-ho per al PSC per plantar cara a la dreta i barrar el pas a un nou reguitzell de retallades que CiU i PP no dubtarien a aplicar en els pressupostos de la Generalitat per al 2013.”\nEl cap de llista del PSC per Tarragona, Xavier Sabaté, ha afirmat aquest diumenge que “el vot al PSC és el vot útil per aturar les retallades de CiU i PP. Cal anar a votar diumenge vinent i fer-ho massivament. Cap vot de progrés es pot perdre o dispersar-se cap a altres opcions ja que a Tarragona un diputat pot anar d’un vot o de dos. Tampoc podem quedar-nos a casa i després passar-nos quatre anys lamentant-ho. Aquells que vulguin aturar les retallades ho poden aconseguir votant socialista diumenge vinent.”\n“Si els socialistes som decisius prioritzarem les polítiques socials perquè el dia 26 continuaran els problemes i només els socialistes serem capaços de defensar aquells que més ho necessiten i no a aquells que tenen més recursos i que, de tant en tant, se’ls emporten fora de Catalunya per no haver de pagar impostos.”\nEl candidat socialista ha insistit en assenyalar que “si el dia 26 el senyor Mas és president de la Generalitat i la senyora Sánchez Camacho la cap de l’oposició ja sabem que tindrem: més retallades avalades amb l’argument que han tingut suport a les urnes i, per tant, una sanitat pública que s’anirà empitjorant, unes llistes d’espera més llargues, escoles massificades, prestacions socials mutilades i uns índexs de pobresa que no faran més que augmentar. Només el vot als socialistes pot impedir-ho i fer que les polítiques de progrés tornin a estar damunt la taula.”\nD’altra banda, un cop arribats ja a la recta final de la campanya, Sabaté ha denunciat que “mentre els socialistes fem propostes concretes, què defensa CiU? No ho sabem perquè el senyor Batet es passa els dies parlant de la necessitat de “fer pinya” i de “l’Estat propi” sense concretar res de res, tret de parlar de la “internacionalització del conflicte”.\nEl candidat socialista ha explicat que el que CiU no diu és que només amb una tercera part del que la Generalitat ha deixat d’ingressar en suprimir l’impost de successions (300 milions d’euros) s’hauria pogut pagar el que el Govern deu als ajuntaments tarragonins (80 milions d’euros) per tal que aquests puguin mantenir serveis socials, escoles bressol municipals, plans d’ocupació, etc.\n“Nosaltres no volem ruptures traumàtiques, ni enfrontaments, sinó crear ponts de diàleg per aconseguir una nova relació amb Espanya i amb Europa per posar l’economia al servei dels ciutadans.”\nXavier Sabaté ha fet aquestes declaracions al barri de Bonavista de Tarragona on ha fet campanya acompanyat d’afiliats i simpatitzants socialistes.\nXAVIER SABATÉ: “ELS SOCIALISTES ENDEGAREM UN PLA DE XOC PER REDUIR LES LLISTES D’ESPERA PER A INTERVENCIONS QUIRÚRGIQUES A TARRAGONA”\nEl cap de llista del PSC al Parlament per Tarragona, Xavier Sabaté, acompanyat pels també candidats socialistes Arantzazu Longares i Ramón Farré, ha estat aquest dissabte a l’Arboç on s’ha reunit amb veïns i regidors del municipi que li han explicat la situació que es viu d’ençà que el Govern de CiU va tancar el servei d’assistència nocturna del Centre d’Assistència Primària del poble.\nSegons Xavier Sabaté, “realitats com aquesta que suposen una pèrdua de la qualitat de serveis tan essencial com la salut són conseqüència directa de les polítiques de retallades permanents que ha dut a terme el Govern “dels millors” d’Artur Mas. Per cert, en aquest cas CiU no ha tingut cap problema en no escoltar “la voluntat d’un poble” com el de l’Arboç que des del primer dia s’ha mobilitzat en contra del tancament del servei nocturn del seu C.A.P. que també dóna assistència a un bon nombre de municipis de l’interior del Baix Penedès.”\nEl cap de llista socialista ha explicat que “el que ha fet el Govern de CiU en l’àmbit de la salut és un autèntic escàndol. Les retallades tan sols han aconseguit anar desmantellant la sanitat pública catalana, minvant la qualitat del servei. Sota el paraigües de les “mesures anticrisi” i de l’austeritat s’ha afeblit la qualitat assistencial en un servei públic tan bàsic com aquest.”\nSabaté ha donat a conèixer que les llistes d’espera per a intervencions quirúrgiques a la regió sanitària del Camp de Tarragona han passat de 8.703 persones al 2010 (darreres dades oficial del Govern d’esquerres) a més de 20.000 persones en aquest moment, “és a dir, més del doble!”\nEn aquest sentit, el candidat socialista s’ha compromès a impulsar un pla de xoc de reducció de les llistes d’espera a Tarragona així com un pla especial d’atenció a les persones en situació o en risc de pobresa, que al Camp de Tarragona ja arriben al 33,5% per culpa de la mala gestió del Govern de CiU.\n“Els socialistes tornarem a implantar garanties d’accessibilitat al servei de salut públic. Així, fixarem un màxim de 48 hores d’espera en visites programades, un procediment preferent de 15 dies i un màxim de 3 mesos per a l’accés a l’especialista i la realització de proves diagnostiques i un temps màxim garantit de no més de sis mesos per a intervencions quirúrgiques.”\nAixí mateix, el programa socialista es compromet a fixar un temps màxim d’espera de 10 minuts per al transport sanitari urgent i d’una hora per al transport sanitari programat. El diagnòstic ràpid en cas d’indicis de càncer serà inferior a 30 dies.\nFinalment, Xavier Sabaté ha afirmat que “el que ha passat a l’Arboç i a tants municipis del país és un bon paradigma del que realment està en joc en aquestes eleccions: o bé ens mobilitzem a les urnes en defensa dels nostres drets o bé els ciutadans progressistes ens quedem a casa i facilitem així un govern de dretes que continuarà impulsant les retallades en serveis i assistències socials més essencials que CiU ha estat aplicant a Catalunya.”\nDivendres, 9 de novembre, a les 17h al debat organitzat per la cadena SER Tarragona. El candidat socialista, Xavier Sabaté, interpel•la al cap de llista de CiU, Albert Batet: “Vostè senyor Batet no té resposta per a res. Sap almenys dir-nos què pensa fer CiU amb la C-51, la carretera que uneix Valls amb el Vendrell, si tornen a governar aquesta legislatura?” Resposta de CiU: silenci. (Parin atenció perquè qui respon amb un silenci no només és el candidat de CiU sinó que també és l’alcalde de Valls).\nAquesta transcripció del debat ens defineix a la perfecció l’actitud de CiU en aquesta campanya electoral: no respondre a res, no concretar ni una sola proposta en positiu per a Valls, l’Alt Camp, o el conjunt de les comarques tarragonines, i limitar-se a parlar de la necessitat de “fer pinya” i de assolir les “estructures d’Estat” que ho resoldran tot com per art de màgia. És com un conte de fades, fantasia.\nEls socialistes creiem que el que ha fet CiU amb la C-51 és vergonyós i és un autèntic menyspreu\nper als vallencs i les vallenques, i també per als ciutadans del Baix Penedès. Després de demanar i reclamar l’acceleració dels treballs, ara, un cop han governat, han paralitzat les obres 15 dies després que el Parlament aprovés el contrari!! És pot imaginar major menyspreu al Parlament de Catalunya que aquest protagonitzat per aquells que s’autodefineixen com a “patriotes”?\nI tres quarts del mateix pel que fa al Corredor del Mediterrani i a l’autovia A 27. Com sabeu es tracta d’unes grans infraestructures impulsades pels Governs socialistes. En el cas del Corredor del Mediterrani es van invertir més de 10.000 milions d’euros entre el 2004 i el 2011 i que per aquest any el PP proposa invertir, i pareu atenció que no és broma, 20 milions d’euros segons consta en els pressupostos generals de l’Estat per al 2012. Això dóna exactament per a construir un quilòmetre de via. Un quilòmetre! A aquest pas haurem d’esperar 1.000 anys per veure com el Corredor del Mediterrani arriba a la frontera francesa.\nEn els cas de l’autovia A27, la situació és encara més negre. Mireu, els socialistes hem estat els únics que sempre hem defensat la necessitat i urgència d’aquesta autovia, i cal recordar que moltes vegades ho hem fet sols. Avui malauradament torna a estar parada i com sabeu, no és la primera vegada que passa, CiU va parar la proposta de desdoblament de la N-240 als anys 90, després, amb el govern d’Aznar es va tornar a paralitzar el projecte amb la complicitat de CiU des de Valls i ara, de nou, amb el PP. El més greu de tot, la novetat és que a més ens diuen que només s’executarà fins el Morell. Haurem d’esperar un nou govern socialista perquè es faci?, m’agradaria estar equivocada\nLa veritat és que els vallencs i les vallenques ens juguem molt en aquestes eleccions del 25-N. Després de dos anys perduts per a Valls, en què en benefici de la ciutat i dels vallencs s’ha avançat en exactament res, zero! els ciutadans hem de reprovar a les urnes l’acció de Govern d’aquells que s’han limitat a desinvertir al territori (només una dada, en els darrers pressupostos del “Govern dels millors” d’Artur Mas del total de 45 milions d’euros que s’invertien a les comarques tarragonines 15 milions es destinaven a Vila-seca. Ja sabem doncs qui mana a les files de CiU a l’hora d’elaborar els pressupostos, els de Valls, segur que no...).\nEls vallencs necessitem un Govern amic de Valls que torni a apostar per projecte cabdals per a nosaltres com la construcció definitiva de la C-51, l’ampliació del Pius Hospital i l’impuls al museu nacional casteller, també paralitzat per CiU.\nUn Govern que només el PSC és capaç de garantir.\nArticle de Núria Segú publicat pel setmanari El Vallenc\nXAVIER SABATÉ: “LA BANDERA QUE UNEIX A CIU I PP ÉS LA QUE PORTA UNES TISORES COM A SÍMBOL. NOMÉS EL VOT AL PSC POT ATURAR NOVES RETALLADES”\nEl cap de llista del PSC per Tarragona, Xavier Sabaté, ha fet balanç aquest divendres d’aquesta primera setmana de campanya electoral un cop arribats ja al meridià de la campanya. En aquest sentit, el candidat socialista ha subratllat que “tot està igual pel que fa als nostres adversaris. La veritat és que estic bastant sorprès, no entenc com a cap debat cap dels nostres adversaris no concreten res.”\n“El senyor Batet es limita a dir de forma cansina i repetitiva això de “l’Estat propi” i “fem pinya” sense presentar ni una sola proposta de CiU per a resoldre els problemes que té plantejats Tarragona. Mentre, CiU i PP continuen engrescats amb la guerra de les banderes i d’aquí no en sortim. Els socialistes sí volem concretar i baixar al món real, per donar resposta als problemes reals dels ciutadans.”\nAixí, Sabaté ha denunciat que el Govern de CiU, amb la complicitat del PP que ha permès amb els seus vots que s’aprovessin els pressupostos de la Generalitat, ha menystingut les comarques tarragonines. Els darrers pressupostos del Govern d’esquerres (2010) van suposar una inversió territorial per al Camp de Tarragona de 152 milions d’euros, doncs bé, els pressupostos de CiU per aquest 2012 contemplen una inversió a les nostres comarques de tan sols 46 milions d’euros.\nXavier Sabaté ha alertat que “després del dia 25 la bandera que unirà CiU i PP serà la bandera que porta unes tisores com a símbol. Només el vot al PSC pot aturar noves retallades de drets, serveis i prestacions socials bàsiques.”\nEn aquest sentit, el candidat socialista s’ha compromès a retirar l’euro per recepta si el PSC governa la Generalitat durant aquests propers quatre anys. “Creiem que és una mesura injusta, que castiga a les persones malaltes i als col•lectius que són més vulnerables. Nosaltres corregirem aquestes mesures injustes que han aplicat CiU i PP gràcies a una reforma de la fiscalitat que faci que paguin més aquells que més tenen.”\nFinalment, Xavier Sabaté ha emplaçat al conseller Puig a donar instruccions precises als Mossos d’Esquadra sobre com han d’afrontar una vaga general i situacions conflictives per evitar episodis tràgics com els que van tenir lloc a Tarragona aquest dimecres.\nXAVIER SABATÉ: “CiU HA INCREMENTAT UN 66% EL COST DE LES MATRÍCULES UNIVERSITÀRIES I AIXÒ ÉS INTOLERABLE”\nEl cap de llista del PSC per Tarragona, Xavier Sabaté, ha denunciat aquest dijous “l’increment de les taxes i de les matrícules universitàries de fins a un 66% que ha impulsat el Govern de CiU durant aquesta legislatura. Els socialistes vam denunciar des del primer moment aquest autèntic despropòsit que converteix les taxes universitàries a Catalunya en les més altes de l’Estat. A això se li suma una retallada addicional d’un 18% en el pressupost a les universitats que també ha aprovat aquest Govern “dels millors” d’Artur Mas.”\nXavier Sabaté ha fet aquestes declaracions a la Universitat Rovira i Virgili on s’ha reunit amb un grup d’estudiants que han exposat l’impacte extraordinàriament negatiu que aquestes retallades han tingut sobre les seves opcions econòmiques reals d’accedir als estudis superiors. En aquest sentit, el candidat del PSC ha explicat el compromís socialista “d’impulsar, des del Govern de la Generalitat, un model català de beques i crèdits i revisar aquesta política injusta de CiU per aconseguir un model més equitatiu i que respecti la igualtat d’oportunitats. El nostre compromís és garantir que, com a mínim, el 30% dels estudiants compti amb alguna ajuda o beca per finançar els seus estudis.”\nSegons el candidat del PSC, amb les retallades de CiU els fills de les classes populars i mitjanes perdran opcions reals d’accedir a les universitats ja que els fills de les famílies amb les rendes més altes podran finançar millor els seus estudis que la resta d’universitaris. Al mateix, les mesures de la dreta (CiU-PP) afavoriran les universitats privades en detriment de les públiques.\n“En aquests moments, estudiar en una universitat pública catalana és un 87% més car, de mitjana, que a la resta de l’Estat. El mateix conseller Mas-Colell va demanar a les universitats catalanes que busquessin finançament privat. Aquesta és “la Catalunya millor” que defensa CiU? Nosaltres sí volem una Catalunya millor, una Catalunya on no es trenqui la universalitat de l’accés als estudis superiors i on no s’empobreixi als catalans augmentant desorbitadament les taxes universitàries.”\nFinalment, Xavier Sabaté ha emplaçat al candidat de CiU, Albert Batet, “a respondre d’una vegada si accepta la nostra proposta de fer un debat cada cara amb mi mateix i el senyor Luna, del PP, a Tarragona per respondre a les moltes incògnites que CiU planteja però que el senyor Batet no vol explicar. Els candidats de CiU no es poden amagar i passar de puntetes per la campanya, sense tenir un programa per Tarragona i sense donar a conèixer ni una sola proposta per a les nostres comarques, organitzant sardinades i dinars com si estiguéssim de festa major. Això no és seriós. Si CiU creu realment en allò que diu defensar no pot negar el diàleg ni suspendre debats com ja ha fet en aquesta campanya electoral.”\nPublicat per Diputats Socialistes Camp de Tarragona a les 10:35 Cap comentari:\nEls candidats del PSC al Parlament per les comarques de l’Alt Camp i del Baix Penedès (Núria Segú, Ramon Farré i Aranzazu Longares) han denunciat aquest dijous la paralització de les obres de construcció de la carretera C-51, entre Valls i El Vendrell, que ha dut a terme el Govern “dels millors” d’Artur Mas i de CiU.\nNúria Segú, Ramon Farré i Aranzazu Longares han recordat que el Govern de CiU s’ha superat a sí mateix en aquest tema. Primer va suspendre inversions, després es va saltar els terminis d’execució “i, finalment, al mes de maig d’enguany, el Govern va anunciar la paralització definitiva dels treballs només dues setmanes després de què el Parlament, aprovés una resolució que instava al Govern a accelerar les obres. Un autèntic despropòsit!... És difícil imaginar un menyspreu major al Parlament de Catalunya per part d’un partit que s’autodefineix com a “patriota”.”\nEn aquest sentit, els candidats socialistes han afirmat que “CiU ens ha pres el pèl en relació a la C-51. Després d’exigir un major ritme constructiu i inversor quan estaven a l’oposició un cop han estat al Govern han paralitzat les obres.”\nSegons Núria Segú, “el més sorprenent és el silenci còmplice del cap de llista de CiU per Tarragona, Albert Batet, que és també alcalde de Valls. Quan el candidat socialista, Xavier sabaté, l’ha emplaçat a respondre sobre el futur de la C-51 en els debats electorals que s’han organitzat Batet ha restat mut. Un silenci que no augura res de bo si CiU continua al Govern després de les eleccions del 25-N.”\nEls candidats socialistes s’han compromès a prioritzar les obres de construcció de la C-51 durant aquesta legislatura si el PSC és al Govern. Tots tres candidats del PSC han recordat la importància d’aquesta carretera “que suposa un eix de comunicació directe entre Valls i l’Alt Camp, per una banda, i El Vendrell i el Baix Penedès, per l’altre. Es tracta d’un vial impulsat durant els anys de Govern de progrés que formava part d’un segon cinturó que permetia relligar el Camp de Tarragona mitjançant una via d’altes prestacions per l’interior a través de la connexió Reus-Alcover-Valls-El Vendrell. En aquest cas, permetia comunicar dues comarques que tot i ser frontereres vivien d’esquenes l’una de l’altre, limitant les oportunitats de col•laboració entre ambdues i l’intercanvi d’activitats econòmiques. Aquesta carretera és vital per a nosaltres i la tornarem a impulsar si els ciutadans ens atorguen la seva confiança a les eleccions del 25-N.”\nPublicat per Diputats Socialistes Camp de Tarragona a les 10:32 Cap comentari:\nXAVIER SABATÉ: “DEMANEM UN DEBAT PÚBLIC AMB ALS CAPS DE LLISTA DE CIU I PP PERQUÈ ACLAREIXIN ALS CIUTADANS LES INCÒGNITES QUE NO VOLEN DESVETLLAR”\nEl PSC ha presentat aquest dimarts el programa electoral socialista per al Camp de Tarragona. El cap de llista del PSC, Xavier Sabaté, ha destacat que es tracta “d’un programa molt treballat i ambiciós que inclou propostes concretes en tots els àmbits que són propis a les comarques tarragonines. En especial, vull posar de relleu la proposta de pacte per a l’ocupació que té com a finalitat sumar esforços de cara a aprofitar els potencials que tenim a la demarcació per generar nous llocs de treball i reduir l’alarmant taxa d’atur que patim després de dos anys de Govern de CiU.”\nAixí mateix, el programa socialista denuncia la desinversió que CiU ha practicat amb les comarques tarragonines (que ha suposat una davallada d’un 70% en relació a les inversions de l’anterior Govern d’esquerres, de 152 milions d’euros del darrer govern Montilla a només 46 milions d’euros amb el Govern Mas) i proposa redreçar aquesta injustícia abandonant el centralisme barceloní que CiU ha practicat.\nXavier Sabaté ha subratllat el ple suport del PSC a la vaga general convocada pels sindicats per demà dimecres. Així, els candidats socialistes suspendran els actes de campanya convocats per demà i se sumaran als actes convocats per les centrals sindicals amb motiu de la vaga.\nD’altra banda, un cop ens acostem ja al meridià de la campanya, Sabaté ha denunciat que “mentre els socialistes fem propostes concretes, què defensa CiU? No ho sabem perquè el senyor Batet es passa els dies parlant de la necessitat de “fer pinya” i de “l’Estat propi” sense concretar res de res. No sabem que pensa de l’energia nuclear? Ni de què hem de fer amb l’aigua i l’energia en aquestes comarques? Ni que passarà amb sistema públic de pensions? Ni del futur del Port de Tarragona o de l’aeroport de Reus...”\n“El problema és que mentre CiU parla de fer pinya més de 10.000 famílies tarragonines que tenen tots els seus membres a l’atur i que no cobren cap prestació han fet llenya. I d’això mai vol parlar CiU...”\nEl candidat del PSC ha proposat avui un debat a tres bandes, entres els caps de llista del PSC, de CiU i del PP a la demarcació de Tarragona, per resoldre les incògnites i les incerteses que CiU i PP no volen desvetllar. “Els ciutadans tenen dret a conèixer que és el que està en joc realment a les eleccions del 25-N. Des del punt de vista social, les retallades en drets i prestacions socials que ja han confessat que continuaran aplicant CiU i PP, o bé la defensa de l’Estat del benestar i l’aplicació d’una fiscalitat més justa que faci que paguin més aquells que més tenen i no carregar el pes de la crisi sobre les classes populars i mitjanes, com defensa el PSC.”\nEn l’àmbit nacional haurem d’elegir entre tres opcions. “retrocedir al centralisme que teníem fa 30 anys via “un general de brigada de la Guardia Civil”, com proposen dirigents del PP, anar a la ruptura amb Espanya i amb Europa amb un camí ple d’incerteses sense tenir, ni tan sols, un full de ruta clar (com sembla que defensa CiU), o bé avançar sense trencar com vol el PSC, amb més autogovern i un millor finançament per a Catalunya amb l’aposta federal.”\nXavier Sabaté s’ha mostrat “convençut” que “si CiU i PP creuen en el que defensen com ho fem els socialistes acceptaran aquesta proposta de debat que serà enormement clarificador. Restem a l’espera de la seva resposta”, ha conclòs el candidat socialista.\nPublicat per Diputats Socialistes Camp de Tarragona a les 5:26 Cap comentari:\nPERE NAVARRO: "EL CORREDOR DEL MEDITERRANI ÉS UNA MANERA D'ENTENDRE EL TERRITORI; NO VOLEM FRONTERES, VOLEM VIES DE COMUNICACIÓ PER CONSTRUIR EL FUTUR"\nEl candidat socialista a la presidència de la Generalitat, Pere Navarro, ha posat avui el Corredor Mediterrani com a exemple de la seva idea de federalisme assegurant que aquesta infraestructura “és una manera d’entendre el territori, sense que hi hagi fronteres, volem vies de comunicació entre les persones que ens donin oportunitats per construir un futur que ha de ser més just que la societat que avui tenim”. “El centralisme ens portarà moltes més dificultats”, ha assegurat el candidat socialista, per qui un missatge imprescindible pel creixement econòmic és bimpulsar infraestructures i crear cultura de crear aquests projectes comuns amb d’altres pobles d’Espanya”.\nPere Navarro ha recordat el suport de CiU al Govern de José María Aznar l’any 2004, quan el mapa de les infraestructures ignorava el Corredor Mediterrani i al què la federació “no hi va posar objeccions”, de la mateixa manera que “tampoc han posat cap objecció durant aquests mesos per donar suport a les retallades del PP a Madrid i a Barcelona”. Davant els qui volen posar fronteres, Pere Navarro ha defensat “infraestructures necessàries i cultura de cooperació i col·laboració” per fer front als reptes de la crisi econòmica.\nPere Navarro ha fet aquestes declaracions al Balcó del Mediterrani de Tarragona, en un acte de campanya per defensar la prioritat i el compromís socialista amb el Corredor Mediterrani i que ha comptat amb la presència del secretari general del PSOE, Alfredo Pérez Rubalcaba, el secretari general del PSPV, Ximo Puig, i el secretari general del PSOE de Múrcia, Rafael González Tovar. Els quatre líders socialistes han avalat una declaració en què es reclama el Corredor com a “necessari i urgent” i es reclama “un gran acord polític” per impulsar-lo i consolidar prioritàriament el compromís europeu amb aquesta infraestructura.\nRubalcaba: la dreta agredeix amb pàtries i nacions per no parlar d’escoles i hospitals\nEn la seva intervenció, el secretari general del PSOE, Alfredo Pérez Rubalcaba, ha defensat el projecte d’”interès geoestratègic” per la creació de riquesa i ocupació dels pobles que viuen a la Mediterrània i ha renovat el compromís dels socialistes de tot l’estat amb aquest Corredor. Rubalcaba ha lamentat la renúncia del PP a defensar-lo “com ho demostra que hagi deixat caure la inversió en els dos darrers Pressupostos” i ha recordat que aquest oblit no és nou, sinó que es va produir també en els anys del Govern d’Aznar amb el suport del CiU. “Quan defensem el Corredor defensem una manera d’entendre Espanya, de cooperar i col·laborar per lluitar contra la crisi”, ha afegit.\nRubalcaba ha subratllat la idèntica manera de fer campanya a Catalunya de la dreta de CiU i PP, “agredeixen amb pàtries i nacions per no parlar de les escoles i hospitals que Mas i Rajoy han tancat durant aquests anys”. “No permetrem que la dreta es doni cops de bandera per no parlar de la seva política econòmica, que és la mateixa, i que ens està portant a una situació de pobresa i desocupació intolerable”, ha conclòs.\nXAVIER SABATÉ: “CIU NO TÉ PROGRAMA PER TARRAGONA, NI UNA SOLA PROPOSTA CONCRETA PER A LES NOSTRES COMARQUES. AIXÒ ÉS ESCANDALÓS I UN AUTÈNTIC FRAU ALS CIUTADANS”\nEl cap de llista del PSC al Parlament per Tarragona, Xavier Sabaté ha acusat avui CiU “de no tenir programa per la demarcació de Tarragona, no ha presentat ni una sola proposta concreta, ni una! Això és escandalós i un autèntic frau als tarragonins i a les tarragonines”\nEl candidat socialista ha emplaçat al cap de llista de CiU “ha deixar de banda les metàfores literàries i apel•lacions a “fer pinya” i que ens expliqui quines són les seves propostes concretes per reduir l’alarmant taxa d’atur o l’índex de pobresa que hi ha a les nostres comarques, de les llistes d’espera creixents per ser operats als nostres hospitals i de la situació real que viuen les escoles i instituts de la demarcació. D’això no en parla CiU.”\n“La veritat és que el senyor Batet ni tan sols ens explica que pensa fer per impulsar la carretera Valls-El Vendrell o bé el museu nacional casteller de Valls que en dos anys no ha avançat ni un centímetre. Res de tot això, tan sols apel•lacions constants al sentiment patriòtic i res més. En fi...”\nXavier Sabaté ha fet aquestes declaracions a la Selva del Camp on ha visitat la festa de l’oli nou. En aquest municipi el candidat socialista ha presentat les propostes del PSC en matèria d’energia. En aquest sentit, Sabaté ha afirmat que el PSC aposta per potenciar les energies renovables per arribar als 1.500 MW eòlics a la demarcació i treballar per impulsar l’energia solar, la biomassa i la energia fotovoltàica.\nEn el camp de la biomassa el PSC vol tirar endavant un pla de reutilització racional dels boscos per tal que fusta es quedi a Catalunya i substitueixi als combustibles finits i foranis.\nEn relació a l’energia nuclear, Xavier Sabaté ha reiterat que el PSC no vol que es perllongui la vida útil de les centrals nuclears. En aquest sentit, “cal recordar que CiU no ha fet res per endegar un pla de reactivació econòmica per les comarques que acullen centrals nuclears. La veritat és que qualsevol es pot quedar estorat perquè el terme nuclear no apareix ni un sol cop a les 140 pàgines del programa electoral de CiU. Nosaltres apostem per substituir progressivament l’energia nuclear aprofitant els potencials que ens ofereix, per exemple, l’institut de recerca i d’energia de Catalunya o el projecte ZEFIR que s’ha d’ubicar a l’Ametlla de Mar.”\nPublicat per Diputats Socialistes Camp de Tarragona a les 8:36 Cap comentari:\nPERE NAVARRO: “MARIANO RAJOY DIU ARA QUE S’ESTIMA CATALUNYA, I DEMOSTRA QUE TÉ ENCARA MENYS VERGONYA QUE PARAULA”\nEl cap de llista socialista a la presidència de la Generalitat, Pere Navarro, ha afirmat aquest dissabte a Tarragona que “fins ara teníem del senyor Rajoy una idea molt clara: que tenia molt poca paraula i que en un any ha estat incapaç de complir cap dels seus compromisos electorals. Doncs ara el mateix Rajoy que va recollir signatures contra Catalunya i que va promoure un boicot als productes catalans diu que s’estima Catalunya, demostrant així que encara té menys vergonya que paraula.”\nEn un míting al Palau de Congressos de Tarragona, que ha aplegat més de 500 persones, amb l’exministre del Govern socialista, Àngel Gabilondo, el cap de llista socialista per Tarragona, Xavier Sabaté, l’alcalde de la ciutat, Josep Fèlix Ballesteros, i la número 2 socialista per Tarragona, Pere Navarro ha explicat que “al vídeo de campanya del PP Rajoy diu que “los catalanes hacen cosas.” Tota la vida els catalans hem fet coses però això no ens ho ha de dir ell. El que hauria de fer el senyor Rajoy es demanar perdó als catalans per les seves campanyes contra Catalunya, als homosexuals pel seu recurs davant del Tribunal Constitucional i per tensionar l’ambient i ser la major fàbrica d’independentistes.”\n“Els socialistes proposem pujar l’IRPF per aquells que més cobren, recuperar l’impost de successions per a les rendes altes, i una nova fiscalitat per a les grans fortunes, els que guanyen més d’un milió d’euros a l’any, per tal que aportin més. Ens comprometem a no fer més retallades en sanitat i educació. Jo us vull demanar que estigueu orgullosos dels nostres valors, de la herència que hem deixat els socialistes quan hem governat: sanitat universal per a tothom, educació pública per a tothom, la llei de dependència, els drets per a les dones, l’augment de les pensions i del salari mínim interprofessional, aquesta és l’herència que no els agrada i per això s’ho estan carregant CiU i PP. Mas no va a escoles i als hospitals sinó que va a Brussel•les a explicar el seu projecte independentista. Jo sí que vaig a escoles i universitats i la gent vol més recursos públics. Aquesta és la Catalunya real. Sabeu de què no parla la gent? De la independència, parlen dels seus problemes reals. Us demano que parleu clar a la gent, dels nostres valors, us asseguro que qui vota a CiU i PP votarà les retallades.”\nPer la seva banda, Xavier Sabaté, ha recordat que “el conseller Mena va dir que els joves havien de marxar a repartir cafès a Londres, nosaltres volem que tinguin feina aquí i això és el que ens juguem en aquestes eleccions. No podem dir als nostres joves que no tenen futur, els socialistes tornarem a fer un país per a tots els joves. I no és només per als joves, tampoc és un país per les dones. Catalunya tornarà a ser un país per les dones, i per la gent grans i pels nens.”\n“La consellera diu que amb més nens a les classes, amb menys professors no hi ha baixada de la qualitat educativa. Home! Els socialistes vam prioritzar l’educació i ho tornarem a fer amb Pere Navarro. Nosaltres confiem en el nostre missatge i el nostre projecte. Qui parla d’independència? Aquell que fa més dependents a les dones, als joves, als nens, etc. El president Mas ens ha fet més dependents, va treure l’impost de successions. Nosaltres creiem que han de contribuir aquells que més tenen.”\nSabaté ha explicat que federalisme és una suma no contradictòria d’unió i de llibertat. “Això és el que volem, unió amb Espanya en llibertat. Nosaltres no volem la ruptura perquè tindria conseqüències funestes. No volem fronteres, allò que ens emociona no té preu. I per això volem el federalisme. Els socialistes tornarem a ser decisius, com sempre a la història de Catalunya, quan hem estat majoritaris Catalunya ha avançat. Si els socialistes tornem a ser decisius aturarem les retallades i Catalunya avançarà i evitarem les fractures socials.”\nPublicat per Diputats Socialistes Camp de Tarragona a les 6:57 Cap comentari:\nSegons Xavier Sabaté, “la lluita contra el canvi climàtic és una prioritat per als socialistes. Això ens permetrà, no només evitar la progressiva destrucció del planeta, sinó també aprofitar l’oportunitat econòmica que suposen les energies renovables pel que fa a la creació de nous llocs de treball en l’actual context de greu crisi econòmica.”\nAixí mateix, Xavier Sabaté ha anunciat que el PSC convocarà durant aquesta propera legislatura una convenció catalana del canvi climàtic i l’economia que fixarà el full de ruta que ha de portar a la redacció de la llei del canvi climàtic i de l’energia de Catalunya.\nEl candidat socialista ha fet aquestes declaracions en la roda de premsa de presentació de l’agenda verda del PSC. Així, durant aquests 15 dies de campanya, els candidats i candidates socialistes visitaran empreses, cooperatives i entitats del tercer sector que siguin un exemple viu de la innovació, de l’estalvi energètic i de la lluita contra el canvi climàtic.\nHoy hace ya casi 7 años, recuerdo una de las primeras prácticas de Derecho Civil que nos encomendaron en la Universidad. Para entonces estaba estudiando en la Universidad de Zaragoza y me sorprendía lo conservadora que era la filosofía de dicha Universidad. Al principio escuchaba con recelo algunas de las clases porque me sorprendía la visión tan diferente que tenia con algunos profesores, especialmente con los del Área de Derecho civil.\nPues bien como decía al principio, una vez empezado el curso, tras la victoria de las elecciones Generales de 2005 nos encargaron que realizáramos un estudio sobre la Constitucionalidad del llamado Matrimonio Homosexual. Recuerdo las caras de la gente, e incluso alguna compañera que se me acerco a decirme que aunque creía en la igualdad de derechos, le daba miedo la posición del Profesor que nos había encargado el estudio, que tras anunciarnos el tema nos dijo: “rezaré por todos aquellos que crean que es Constitucional.” Evidentemente yo defendí la Constitucionalidad.\nDesde la firmeza de mis principios y creencias recordé que para argumentar o justificar determinados preceptos no es necesario un estudio dilatado, sino que con una argumentación simple y clara se puede interpretar la Constitución. El Código Civil nos invitaba a interpretar las leyes atendiendo al contexto social, económico… y estábamos en una época de cambios, progreso y cada vez más democracia y libertad. Así, cogí la constitución y leí el articulo 32 que decía: “el hombre y la mujer tienen derecho a contraer matrimonio con plena igualdad jurídica”.\nDe ese artículo, que desde mi punto de vista era tan claro, interpretaba que todas las personas (ya fueran hombres o mujeres) podían contraer matrimonio en igualdad de condiciones y sin discriminación alguna, algo que por otra parte protege la propia Constitución en su artículo 14.\nPues resulto que lo que para mi y millones de ciudadanas/os suponía el derrumbamiento del muro de la desigualdad, para el PP y diferentes Organizaciones de corte religioso y conservador, era un ataque hacia la Familia, como si de ellos dependiera mi concepción de vida y familia. Pues bien recurrió la Ley ante el Tribunal Constitucional.\nDesde entonces ha llovido mucho, y tras 7 años de la interposición de ese recurso y 22.000 parejas de homosexuales que han contraído matrimonio, el TC por fin ha declarado la Constitucionalidad del mismo por 8 votos a favor y 3 en contra. Una vez mas la coherencia y el criterio de la mayoría de la sociedad se han impuesto ante las ortodoxia conservadora y el ultra catolicismo.\nDesde la JSC del Camp de Tarragona, nos alegramos enormemente del fallo del TC y continuaremos luchando por la igualdad de derechos de las personas, puesto que creemos en la igualdad y para poder hacerla efectiva dependemos de la garantía a través de las leyes.\nCreemos que todavía queda un gran camino por recorrer para conseguir una igualdad real y efectiva, pero sabemos que este ha sido un gran paso para la Sociedad Española que le debemos al Presidente Jose Luis Rodriguez Zapatero.\nMuchas gracias ZP\nCandidat del PSC a les eleccions per Tarragona\nPublicat per Diputats Socialistes Camp de Tarragona a les 10:44 Cap comentari:\n1. La prioritat número 1 és facilitar la generació de llocs de treball i lluitar contra l’atur, per això tirarem endavant un pacte per a la ocupació amb tots els agents polítics, socials i econòmics de la província. Estem segurs que podem generar nous llocs de treball aprofitant els potencials dels nostres sectors productius emergents: logística, economia verda, energia, agroalimentació, serveis socials i plans específics per als joves. Per això cal molt de consens i apostar de manera decidida per desenvolupar aquests nous sectors productius. Impuls a la formació ocupacional, aturada per CiU.\n2. Ni un pas enrera en polítiques socials. No permetrem cap més retallada en educació, ni en salut, ni en els serveis socials bàsics per a la ciutadania. Recuperarem les ajudes a la dependència mutilades per CiU i PP.\n3. Elaborarem un pla de xoc contra la pobresa per reduir la taxa de risc de pobresa que amb CiU s’ha elevat fins al 33,5% de la població del Camp de Tarragona i crearem una nova prestació a càrrec dels pares amb fills en aquesta situació, ja que CiU l’ha fet pràcticament desaparèixer, per eradicar la pobresa infantil.\n4. Elaborarem un full de ruta urgent per reduir les llistes d’espera als centres hospitalaris tarragonins que amb CiU s’han doblat i que ja s’acosten a les 20.000 persones. Amb la salut no s’hi juga i cal recuperar la qualitat assistencial que tenia el nostre model de salut pública fins a les retallades del Govern d’Artur Mas. Acabarem les obres de pla director de l’hospital Joan XXIII, que CiU ha paralitzat.\n5. Ens comprometem a tornar a invertir al Camp de Tarragona d’acord amb el que les comarques tarragonines es mereixen pel seu volum de població i treure-les així de l’oblit en les què han caigut amb CiU. Ens comprometem a elaborar uns pressupostos que fixin una ratio d’inversió per habitant, com a mínim, que sigui la mitjana del país i no la més baixa de Catalunya com passa ara amb CiU (76 euros per habitant a l’any).\n6. Prioritzarem el desenvolupament de la xarxa d’infraestructures que depenen de la Generalitat. En aquest sentit, s’ha de completar l’acabament de la C-51 entre Valls i El Vendrell. Així mateix, desenvoluparem el Logis Penedès i tirarem endavant el projecte del tercer fil per a la sortida de mercaderies del Port de Tarragona conjuntament amb l’Estat.\n7. Recuperarem l’aposta inequívoca per la universitat Rovira i Virgili, la innovació i la recerca. Cal aprofundir en els centres tecnològics de turisme, química, agricultura, vi, energia i agroalimentació de les nostres comarques i reduir els preus de les taxes universitàries dels alumnes.\n8. Lluitar contra el canvi climàtic i avançar vers l’objectiu de: obtenció del 20% d’ energia renovable i reducció d’un 20% del CO2. Substitució gradual de l’energia nuclear per les energies renovables amb l’horitzó del 2020. Així mateix, endegarem un pla per a trobar llocs de treball alternatius a l’energia nuclear en aquelles comarques que tinguin centrals nuclear.\n9. Igualtat de gènere: igualtat laboral, prevenció i atenció a les dones víctimes de la violència. Recuperació de les ajudes i prestacions suprimides per CiU.\n10. Aposta decidida pels projectes de futur que tenim a mig termini com els Jocs del Mediterrani de Tarragona 2017.\n11. Pla urgent perquè la Generalitat pagui el deute que té amb els ajuntaments tarragonins i particulars (autònoms, farmacèutics, emprenedors, etc.) que estimen en uns 150 milions d’euros.\nLA JSC DEL CAMP DE TARRAGONA INICIA UNA CAMPANYA A LA XARXA PER EXPLICAR ALS JOVES QUE EL SEU FUTUR PASSA PER LES ELECCIONS DEL 25-N\n“La joventut d’aquest país ha estat una de les grans estafades pel Govern de CiU. En tan sols dos anys hem assistit al major retrocés en drets, prestacions i serveis socials adreçats als joves d’ençà la recuperació de la democràcia. Ha arribat l’hora de reaccionar i d’expressar a les urnes el rebuig que sentim els joves davant d’aquest carreró sense sortida a on ens vol portar la dreta de CiU i del PP”, així ha definit Ivana Martínez, primera secretària de la JSC de les comarques tarragonines, els motius que han portat als joves socialistes tarragonins ha iniciar una campanya explicativa de cara a les eleccions al Parlament del 25-N.\nSegons ha desgranat la primera secretària dels joves socialistes, aquesta campanya consisteix en la divulgació a través de la xarxa d’una sèrie de vídeos editats per la JSC de les comarques tarragonines on s’explica amb exemples concrets quines són les conseqüències nefastes de les retallades del Governs “dels millors” en l’àmbit de la joventut. El primer vídeo ja ha estat penjat a la xarxa i es pot visualitzar en aquest link: http://www.youtube.com/watch?v=JLQQ6ERAqq0&feature=youtu.be\n“Els joves tarragonins ens juguem molt en aquestes eleccions al Parlament. Si en només dos anys CiU i PP han estat capaços de suprimir les ajudes al lloguer (la renda bàsica d’emancipació), han reduït les beques educatives, ens han dificultat l’accés al sistema sanitari, han pujat de manera exponencial les taxes universitàries, etc. No vull ni pensar que poden fer aquests propers quatre anys si disposen de majoria absoluta al Parlament...”\nPer Ivana Martínez, “una societat amb un 53% d’atur juvenil és una societat que no té futur. No anar a votar i permetre així que la dreta continuï tirant endavant aquestes mesures que posen en perill el futur dels joves no soluciona res. Cal expressar-se a les urnes, en defensa pròpia, i per defensar el model de cohesió social que tants esforços ens ha costat com a societat i que ara està en risc per les retallades de la dreta. Precisament per això hem decidit emprendre aquesta campanya informativa que duran a terme totes les agrupacions de la JSC de les comarques tarragonines”, ha conclòs Ivana Martínez.\nXAVIER SABATÉ: “CENTRAREM LA NOSTRA CAMPANYA EN EL FOMENT DE L’OCUPACIÓ I LA LLUITA CONTRA L’ATUR I CONTRA L’AUGMENT DE LA POBRESA A LES COMARQUES TARRAGONINES”\n“El PSC és la garantia que no hi haurà més retallades en l’educació i la sanitat públiques. El programa electoral socialista per les comarques tarragonines se centrarà en la lluita contra l’atur i contra l’augment de la pobresa i en propostes en positiu per aprofitar els potencials dels sectors productius emergents que tenim a Tarragona per generar ocupació”, així ha sintetitzat el cap de llista socialista per Tarragona, Xavier Sabaté, els principals items programàtics de la campanya socialista.\nXavier Sabaté, acompanyat per l’alcalde de Tarragona i també candidat del PSC, Josep Fèlix Ballesteros, i per afiliats i simpatitzants socialistes, ha fet campanya aquest matí al barri de Torreforta de Tarragona on el PSC ha instal•lat una parada informativa.\nAquesta acció forma part de la campanya de mobilització que el PSC ha desplegat arreu de Catalunya durant aquest cap de setmana. Al Camp de Tarragona les agrupacions socialistes de Tarragona, Reus, Valls, el Vendrell, la Canonja, l’Hospitalet de l’Infant, Constantí, Roda de Barà, Torredembarra i Salou han sortit aquest dissabte al carrer per mobilitzar l’electorat progressista i informar directament als ciutadans sobre què és el que està realment en joc en aquestes eleccions del proper 25 de novembre.\nAixí, segons ha subratllat Xavier Sabaté, “els socialistes som els més actius en aquesta precampanya, també en presència al carrer. Volem explicar als ciutadans que aquests dos anys de Govern de CiU han estat dos anys perduts. Aquí a les comarques tarragonines l’atur registrat ja supera les 70.000 persones i segons les darreres dades de l’E.P.A. les persones desocupades a la nostra demarcació estan al llindar dels 100.000 ciutadans, el que representa un creixement de l’atur sense precedents. Aquesta és la Catalunya real que ens deixa CiU...”\nPer la seva banda l’alcalde de Tarragona i candidat socialista, Josep Fèlix Ballesteros, ha explicat que “aquest matí a Torreforta els ciutadans ens expliquen els problemes i l’angoixa que pateixen per culpa de la crisi i de les retallades que han impulsat CiU i PP. Ningú ens parla d’independència, però sí d’atur, de dificultats per arribar a final de mes, de llistes d’espera per a hospitals i CAP i de retallades a escoles i instituts.”\n“Aquests són els problemes reals dels ciutadans que demanen una solució real i per això els socialistes promourem des del Govern català una nova tributació sobre les grans fortunes de manera que contribueixin més aquells que més tenen”, ha conclòs el candidat socialista.\nPublicat per Diputats Socialistes Camp de Tarragona a les 5:11 Cap comentari:\n“El pitjor és que penso molt en els fills, sap?. Si fos per mi i el meu marit no em sabria tan greu però és molt trist veure com conviden els nens a festes d’aniversari i t’has d’excloure perquè no tenim diners. Ara al gran li fa molta il•lusió jugar a futbol amb els amics del “cole” però no podem pagar l’activitat extraescolar ni comprar l’equipament esportiu que ens demana.” Aquestes paraules esfereïdores, que fan posar la pell de gallina, les vaig escoltar ahir mateix per part d’una persona que es va dirigir a mi quan sortia del Parlament. Ella i el seu marit estan a l’atur, han exhaurit ja la prestació per desocupació, i estan a l’espera que el Govern “dels millors” els pagui la prestació de la renda mínima d’inserció (426 euros al mes) que tenen reconeguda però, de manera increïble, no estan cobrant (!). Mentre, han d’anar tirant com poden amb les pensions dels avis. Una cura de realitat com aquesta, que ens situa de ple en la tragèdia diària que viuen milers i milers de famílies catalanes, convindria que escoltessin els candidats de CiU i PP que es passen el dia parlant de les banderes.\nI és que el dia 25 hi ha eleccions al Parlament i aquests dies, els candidats de la dreta intenten excusar la seva espantosa gestió de Govern amb discursos patriòtics abrandats i apel•lant al sentiment de pertinença per tractar d’ocultar la situació dramàtica que viuen molts ciutadans per culpa del fracàs de les seves polítiques que es poden resumir en retallades (de drets socials, de prestacions, d’ajudes, de serveis públics, etc.) i absència d’estímuls a l’economia com per exemple la verda que, a més de generar milers de llocs de treball és clau en la lluita contra el canvi climàtic que tan necessària veiem aquests dies amb l’huracà a USA o el tsunami de Fukushima.\nPerò malgrat que l’horitzó llunyà sigui la independència ara ja pel 2020 segons Artur Mas o bé l’Espanya eterna salvada in extremis per “un general de brigada de la Guardia Civil”, el dia 26 de novembre, el 27, el 28, etc. la persona a la que em referia a l’inici d’aquest article tindrà el mateix problema que té avui, és a dir, sobreviure als efectes devastadors de la crisi econòmica, i com ella milions de persones al nostre país. Per tant, pensant en el benestar de la immensa majoria dels catalans i catalanes, és de sentit comú preguntar a CiU: i mentrestant, què?. Mentre arriba el 2020, què penseu fer ? Barallar-vos cada dia a veure qui la diu més grossa, creant incerteses en els mercats i, el que és pitjor, augmentant la pobresa i la fractura social?\nCom que són incapaços de donar cap resposta concreta a aquesta pregunta, perquè han demostrat quan estan al Govern que només saben retallar i que això ni tan sols serveix per reduir l’atur que, per contra, s’ha disparat amb CiU i PP fins a màxims històrics, els socialistes si volem fer propostes en positiu que donin una resposta real als problemes reals dels tarragonins i tarragonines.\nPer això proposem i farem des de la Generalitat que paguin més aquells qui més tenen a través d’una nova tributació sobre les grans fortunes, recuperarem l’impost de successions per aquells que heretin patrimonis de gran volum i modificarem l’impost de patrimoni i pujarem els tipus progressius, nous impostos a les activitats que afecten negativament el territori o les nuclears, o les transaccions financeres. I per a què tot això? Per garantir que cap ciutadà es quedi sense ingressos i sense una educació i una sanitat públiques de qualitat mentre CiU, irresponsablement, es dedica a suprimir impostos que suposen que la Generalitat deixi d’ingressar 300 milions d’euros en plena crisi econòmica i mentre executa retallades un dia sí i l’altre també.\nHo fem per una convicció ètica, perquè no volem una societat on mentre les classes populars i mitjanes s’empobreixen a un ritme vertiginós una petita part de la població, entorn de l’1%, veu com el seu nivell d’ingressos no para de créixer (des que CiU i PP governen a Catalunya i Espanya la venda de productes de luxe, per exemple els iots de gran eslora, s’ha incrementat un 25%) gràcies a les exempcions fiscals aprovades pels Governs “patriotes” de la dreta.\nAixí, mentre la mare a la qual em referia abans continua angoixada per intentar donar benestar als seus fills, el senyor Mas es prepara per anar a Brussel•les per “internacionalitzar el conflicte” i el senyor Rajoy (que hauria de dedicar tots els seus esforços com a president del Govern a reactivar l’economia), es disposa a “volcarse en las elecciones catalanas para que el PP obtenga el mejor resultado”.\nI mentre els qui se les donen de patriotes parlen de les banderes, la taxa d’atur ja ha superat el 25%, i la de pobresa i d’exclusió social superen els registres més alts de la història. I els patriotes de veritat són marginats, oblidats, menystinguts i, si gosen aixecar la veu, condemnats.


dos anys | BonDia Diari digital d'Andorra.\nInici / dos anys\nLa prevenció i la lluita contra el suïcidi és un tema que preocupa i el Pisma preveu una estratègia a nivell nacional.\nDl., 28/03/2022 - 01:00\nEls ingressos per intents de suïcidi i autolesions es doblen en dos anys\nHan recollit les dades d’intents de suïcidi “de manera casolana”, diu el cap del servei de salut mental del SAAS, Carlos Mur, però ho han fet perquè són molt necessàries per calibrar la magnitud de\nLlegir més sobre Els ingressos per intents de suïcidi i autolesions es doblen en dos anys\nVisitants a l'Eix Central.\nDc., 26/05/2021 - 03:35\nEl sector comercial està tocat i la seva recuperació es produirà “com a mínim d’aquí a dos anys”. Així ho creu la presidenta de l’Associació de l’Eix Central, Sònia Yebra. Aquesta és la previsió amb la qual treballen sempre que la normalitat en l’arribada de visitants “s’estabilitzi”, va matisar.\nLlegir més sobre La recuperació dels comerços, “com a mínim d’aquí a dos anys”\nAmb la televisió per internet es volen guanyar clients i reduir costos.\nL’aposta de Cable Mútua per oferir una plataforma de televisió per internet, AndorraeTVeu, busca salvar la divisió de telecomunicacions de la Mútua Elèctrica de Sant Julià de Lòria. El termini que s’han posat és de dos anys, i estan convençuts que deixant de banda la televisió per cable el repte serà possible.\nLlegir més sobre Cable Mútua es dona dos anys per arribar a ser rendible per si sola\nEl ministre de Justícia i Interior, Josep Maria Rossell, abans de la compareixença davant les comissions legislatives.\nDt., 15/12/2020 - 03:00\nEntre el 2019 i fins al 30 de novembre d’enguany la policia ha registrat fins a 120 denúncies lligades a delictes relacionats amb el comportament sexual pel que fa al consum i distribució de pornografia infantil, casos notificats a través de la plataforma NMEC (National Center for Missing & Exploited Children).\nLlegir més sobre La policia registra 120 denúncies per pornografia infantil en dos anys\nLlegir més sobre Un parc tecnològic ocuparà l’espai on havia d’anar The Cloud en dos anys\nLa consellera general del grup parlamentari socialdemòcrata, Judith Salazar, ha presentat una demanda d’informació a Sindicatura per tal d'obtenir més dades en relació amb els procediments en l’ordre jurisdiccional penal.\nLlegir més sobre El PS demana pel nombre de sentències penals condemnatòries dels últims dos anys\nSessió de consell de comú d'Encamp celebrada aquest dijous.\nDj., 17/10/2019 - 22:36\nEncamp trigarà dos anys a tenir un espai com el del Prat Gran\nDesprés de negociar la rescissió del contracte de lloguer del Prat Gran, el Comú i la propietat han acordat la regulació de retorn dels terrenys, propietat de Casa Areny. Donat que s’ha demanat al Comú la devolució de les parcel·les “en l’estat original”, ha explicat el cònsol major, Jordi Torres.\nLlegir més sobre Encamp trigarà dos anys a tenir un espai com el del Prat Gran\nEls saigs van jurar el càrrec el maig del 2016.\nDl., 11/03/2019 - 03:30\nLa Cambra dels Saigs ha gestionat en dos anys i mig 25.000 expedients\nDes que el maig del 2016 es va crear la Cambra dels Saigs com a autoritat per procedir a l’execució forçosa de les resolucions judicials o els actes administratius executoris, d’acord amb les lleis aplicables, a petició de les persones i entitats públiques i privades legitimades a aquest efecte, els tres professionals que se’n fan càrrec han gestionat 25.000 expedients.\nLlegir més sobre La Cambra dels Saigs ha gestionat en dos anys i mig 25.000 expedients\nEls consellers generals demòcrates.\nDc., 03/10/2018 - 22:06\nEl Codi de família inicia el tràmit parlamentari després de dos anys de feina de la majoria demòcrata al Consell General\nLa proposició de llei qualificada de la persona i de la família, impulsada pel grup parlamentari demòcrata, ha iniciat aquest dimecres el tràmit parlamentari amb l’admissió a tràmit d’un text que els consellers de la majoria han treballat durant els darrers dos anys, segons informa la formació en un comunicat.\nLlegir més sobre El Codi de família inicia el tràmit parlamentari després de dos anys de feina de la majoria demòcrata al Consell General\nBústia de la Fundació Nadia Nerea a Fígols, a l’Alt Urgell.\nDl., 01/10/2018 - 02:00\nEl ‘cas Nadia’ a judici demà, a dos anys de la denúncia d’estafa\nEl conegut com a cas Nadia arriba demà a judici gairebé dos anys després de destapar-se la suposada estafa dels pares de Nadia Nerea, ara de 13 anys, Fernando Blanco i Marga Garau, en els donatius per al tractament mèdic de la seva filla.\nLlegir més sobre El ‘cas Nadia’ a judici demà, a dos anys de la denúncia d’estafa\nRaymond Ginesta, Stéphane Larrieu i Miquel Armengol són els tres impulsors de l’Andorra Aviation Academy.\nDt., 21/08/2018 - 01:00\nL’Andorra Aviation Academy en dos anys preveu formar 72 pilots per curs\nL’Andorra Aviation Academy, la primera acadèmia d’aviació al Principat, va començar el febrer passat amb una primera promoció de sis alumnes, i, a partir del setembre, el segon semestre, duplicarà el nombre de futurs pilots.\nLlegir més sobre L’Andorra Aviation Academy en dos anys preveu formar 72 pilots per curs


Baxi-Iberostar, primera 'final' de play-off - Regió7\nBaxi-Iberostar, primera 'final' de play-off\nUn triomf al partit de diumenge obriria forat amb un rival directe, i perdre faria que els manresans quedessin fora dels vuit primers\n01·04·19 | 23:06\nRichotti pressiona Lundberg en el partit del desembre passat a La Laguna ARXIU/ACB PHOTO\nNo serà definitiu, però sí que el resultat del partit que enfrontarà el Baxi amb l'Iberostar, diumenge al Nou Congost, pot tenir un pes important en la lluita per entrar als play-off pel títol. La incidència podrà ser a un llarg termini quan es resolgui quins seran els 8 equips classificats. I també en el termini més curt: el Baxi porta a hores d'ara tres derrotes seguides, engruixides amb el Madrid i el Barça, més una dolorosa a casa amb el San Pablo, i necessita un estímul positiu per encarar amb màxima motivació la recta final de la lliga regular.\nEl resultat de fa tres mesos al pavelló canari, amb derrota mínima per 77-75 amb els dos tirs lliures errats de Pere Tomàs que podien haver forçat la pròrroga, posa més rellevància al matx de diumenge a les 12.30 hores al Congost. Si el Manresa porta un 0 de 3 durant les últimes setmanes, l'Iberostar es troba en una ratxa negativa de 0 de 6 en la Lliga Endesa, des del triomf per 63-57 sobre el Barça abans de la Copa, on es van tornar a trobar i els de Txus Vidorreta van donar un ensurt a l'equip de Pesic, a semifinals, en perdre de sis punts (92-86).\nL'Iberostar Tenerife ha perdut en els seus últims 6 partits. Quatre vegades ha sigut de local, tenint com a rivals el San Pablo Burgos (83-88), l'Herbalife Gran Canaria (86-90), el Delteco GBC (60-67) i el Reial Madrid (82-91). Els dos partits a fora els va cedir a les pistes del Tecnyconta (102-93) i del Kirolbet Baskonia (82-63).\nAbans de la mala ratxa, els canaris ocupaven la quarta plaça amb 12 victòries, només darrere del Barça, el Madrid i el Baskonia, i empatats amb l'Unicaja i el València Basket de Ponsarnau. Ara són desens, encara que a una sola victòria de la zona de play-off, on es troben el Morabanc (setè) i el Baxi (vuitè). El Tecnyconta és el novè, amb les mateixes 13 victòries que els dos equips anteriors, però perjudicat per una diferència més negativa en la resta dels punts a favor i dels encaixats.\nTant l'Iberostar com el Manresa buscaran, en el partit del proper cap de setmana, el punt d'inflexió que els permeti afrontar amb les màximes garanties els vuit partits que quedaran.\nL'equip de Tenerife té uns dies atapeïts de compromisos, ja que demà jugarà un partit de la Champions League que li pot permetre classificar-se per a la Final Four d'una competició de la qual ja es va proclamar campió el 2017.\nEl Baxi, que està firmant la seva millor temporada dels darrers 15 anys i acumula més victòries (13) que derrotes (12), espera sumar de nou després de les tres derrotes consecutives encaixades. A més de l'efecte real a la classificació, el conjunt de Peñarroya necessita un impuls moral. Les derrotes a les pistes del Madrid (de 34 punts) i del Barça (de 36) han sigut molt engruixides, però el principal mal pas va ser la derrota al Congost amb el San Pablo Burgos (83-86), que va trencar una sèrie positiva de 3 victòries casolanes seguides, davant del València Basket, de l'Estudiantes i de l'Obradoiro.\nDels 9 partits que queden de lliga regular, el Baxi en jugarà 5 al Congost, 3 dels quals seran el mes d'abril. Després del partit contra l'Iberostar, els manresasn rebran el cuer Delteco (el dia 13), i l'UCAM Múrcia serà l'oponent al Nou Congost per tancar el mes, el dia 28. Al mig, desplaçament fins a Las Palmas de Gran Canària per enfrontar-se a l'Herbalife que ara dirigeix Pedro Martínez. Són tres partits contra equips que lluiten per evitar el descens, i és que, en aquesta alçada del campionat, cap adversari és còmode.\nLa mínima derrota a Tenerife dona opcions al Baxi per remuntar l'average i per agafar impuls de cara a l'esprint final per al play-off.


Internacional - Monlau Estudis Professionals\nGràcies als nostres projectes: Erasmus+ i Working Abroad Monlau (WAM) tractem les diferents experiències professionals internacionals que han de cumplimentar el teu currículum, aportar solidesa al teu aprenentatge maduratiu i enfortir les teves competències lingüístiques.\nEls nostres programes de mobilitat internacional estan presents en tota la nostra oferta educativa.\nErasmus +: apostem per la internacionalitat\nEls principals objectius dels projectes internacionals es basen en:\nAcompanyar el nostre alumnat en la immersió en un país estranger. Aprendrà a desenvolupar-se en un nou entorn que li generarà eines que reforçaran la seva confiança davant de nous reptes.\nAmpliar la seva cultura, adaptant-se a nous costums i hàbits, i reforçar les seves competències lingüístiques.\nConsolidar i ampliar els coneixements tècnics, les aptituds i les competències formatives del nostre alumnat amb estades a empreses i escoles de la mateixa especialitat.\nPotenciar la seva capacitat d’adaptació a un altre sistema educatiu i integrar-se a un nou entorn laboral.\nFomentar la cooperació internacional d’entitats per tal d’intercanviar pràctiques innovadores que contribueixin al projecte curricular dels centres participants.\nQuè t’ha d’aportar estudiar o treballar a l’estranger?\nConsolida les teves competències lingüístiques.\nAvui dia no és suficient estudiar un idioma per al teu currículum, també cal viure l’experiència d’una immersió cultural i idiomàtica en el país d’origen.\nSerà el millor escenari per posar a prova el teu domini de l’idioma.\nProfessionalitzar el teu currículum\nL’oportunitat de completar la formació treballant de la teva especialitat a un país estranger t’obrirà les portes a noves oportunitats laborals. Podràs treballar a Anglaterra, Malta, França, etc., la qual cosa aportarà unes bases d’un valor incalculable a la teva formació i experiència laboral.\nConèixer noves cultures i tradicions. Treballar amb professionals de diferents especialitats en qualsevol país. Compartir experiències laborals en entorns multinacionals.\nTot això t’ajudarà a tenir una visió global i d’internalització que podràs aplicar a la teva experiència professional en un futur.\nInteractuar amb professionals d’altres països, compartir noves metodologies pedagògiques, estudiar casos de bones pràctiques amb altres escoles i empreses, participar en programes de Job shadowing, etc., són alguns dels beneficis de la teva experiència més enllà de les nostres fronteres.\nWorking Abroad Monlau (WAM): nous països, noves oportunitats laborals\nLa nostra tasca no finalitza a l’aula.\nLes oportunitats laborals s’estenen més enllà del nostre entorn diari.\nÉs per això que a Monlau promovem el vincle amb empreses internacionals perquè el nostre alumnat s’atreveixi i iniciï la seva trajectòria professional potenciant la seva autonomia i reforçant la seva independència personal i laboral fora, més enllà de les nostres fronteres.\nCom a centre de formació aspirem a que el nostre alumnat obtingui una preparació el més completa possible, que li permeti afrontar amb èxit el seu futur laboral. Cada vegada és més usual desplaçar-se a altres països per trobar ofertes de treball que li aportin una nova experiència i que li permetin ser més competitiu.


Coronavirus: teràpia contra la quarantena - 3 - El Racó de Xavi\n‣ Jaime Altonzano\nGent que es guanya la vida pujant vídeos cada pocs dies al YouTube, parlant de coses random que dirien ara… De veritat això funciona?\nPerò crec que va ser a partir d’una recomanació de Belén, poc abans de Nadal, que vaig veure el primer vídeo d’un jove músic anomenat Jaime Altozano.\nResulta que Jaime Altozano, un madrileny de 27 anys, té un canal de YouTube on fa vídeos de divulgació musical que és impressionant per a tots els amants de la música.\nTé vídeos on analitza bandes sonores de pel·lícules, cançons de videojocs, música clàssica o música contemporània, i també alguns per a ensenyar teoria musical.\nVos anomene un parell (de sèries) que em pareixen brutals. Per un costat, l’anàlisi en tres parts de la banda sonora de Harry Potter I, II i III). Per l’altre costat, una que parla d’acords recurrents en la història de la música (ací la primera part), on en la segona part parla de 4 acords que estan a tot arreu, des de Mozart, fins a Justin Bieber, Ariadna Grande o Daddy Yankee, passant pels Beatles, o, amb petites modificacions, les Misérables o Queen.\nDoncs això, que ara quan tingueu algun ratet, ací teniu un enllaç al canal de Jaime Altozano, on trobareu desenes de vídeos on passar el temps:\n0 comentaris a «Coronavirus: teràpia contra la quarantena – 3»